|  |  |  |
| --- | --- | --- |
|  | София 1618, бул. „Цар Борис III“ 136тел.: 02/81-87-100, 02/81-87-202факс: 02/81-87-267, dfz@dfz.bg, www.dfz.bg |  |

|  |  |  |
| --- | --- | --- |
|  |  |  |

**НАЙ-ЧЕСТО ДОПУСКАНИ ГРЕШКИ ОТ БЕНЕФИЦИЕНТИТЕ**

**ПО СХЕМА ЗА ДЪРЖАВНА ПОМОЩ**

**„ИНВЕСТИЦИИ ЗА ИЗГРАЖДАНЕ НА КЛАНИЧНИ ПУНКТОВЕ“**

 Въз основа на анализ на постъпилите проекти от предходни приеми по схемата за държавна помощ „Инвестиции за изграждане на кланични пунктове“ може да бъдат обобщени следните **рискове от допускане на грешки** от страна на кандидатите и причини за изискване на допълнителна информация и документи:

1. **Непълни спецификации на закупуваното оборудване** - в представените договори за покупко-продажба и оферти липсва подробна информация за производител, марка, модел, държава на производство и други специфични технически данни и описание на функциите на заявените за подпомагане активи;
2. **Част от заявените за подпомагане активи не фигурират** в заверения от съответната Областна дирекция по безопасност на храните /ОДБХ/ технологичен проект за изграждане, реконструкция, модернизация на кланица/кланичен пункт, въз основа на който ОДБХ е издала становище за съответствието му с изискванията на Наредба № 10 от 26.04.2021 г. за специфичните изисквания към производството на храни от животински произход в кланични пунктове (за стационарни кланични пунктове) или с изискванията на Регламент (ЕО) № 852/2004 и Регламент (ЕО) № 853/2004 (за мобилни кланични пунктове);
3. **Липса информация за наличие на необходимо оборудване –** част от оборудването, посочено в заверения от ОДБХ технологичен проект, не е включено в заявените за закупуване активи по проекта и за него не са представени документи за собственост;
4. **Непълна обосновка –** не е посочено дали до момента кандидатът е осъществявал дейности по добив и/или транжиране на месо от собствени едри преживни животни (ЕПЖ) и дребни преживни животни (ДПЖ). В случай на налично оборудване с подобно предназначение е необходимо да бъде описано и обосновано необходимостта от закупуването на допълнително такова. Кандидатътне е обосновал в достатъчна степен вида и капацитета на закупуваните машини и оборудване с вида и броя на отглежданите от кандидата животни;
5. **Оборудването**, включено в трите оферти, **не е съпоставимо** – основните технически характеристики и капацитет на оборудването не са сходни;
6. Налице са **данъчни задължения** от страна на кандидата;
7. **Кандидатът няма 3-годишен опит** **в** отглеждане на едри преживни животни (ЕПЖ) и/или дребни преживни животни (ДПЖ);